Partiet Klaus Riskær Pedersen ophører, meddeler stifteren af partiet.

Klaus Riskær Pedersen har opløst sit parti, Partiet Klaus Riskær Pedersen, oven på de dårlige prognoser, der har vist sig onsdag aften. - Der er kommet en afgørelse hos vælgerne. Og det er det smukke ved folkestyret, at man kan lægge et projekt frem, og så træffer vælgerne en afgørelse om partiet skal i Folketingen eller ikke, siger Klas Riskær Pedersen til TV 2. TV 2s seneste prognose viser, at partiet Klaus Riskær Pedersen ser ud til at få 0,7 procent af stemmerne, hvilket betyder, at det ikke er i nærheden af at komme i Folketinget. - Projektet har ikke været spildt. Mange af de ting, jeg har talt om vil du se andre partier lave, men vælgerne har vurderet, at det er fedt nok med nogle gode projekter, men vi skal ikke bruge noget nyt politisk parti, siger Klaus Riskær Pedersen. - Det bliver ikke genopstillet, det kan jeg fuldstændig udelukke, siger han til TV 2. Det var første gang, at partiet Klaus Riskær Pedersen var opstillingsberettigede i Nordjylland. I Nordjylland havde partiet opstillet to kandidater, nemlig Rune Frøsig Osmundsen og Maria Terese Fog Bartholdy.